LEZZAYER TAMANEƔT – 115 n yimeckuken ay yettwabẓen deg Lezzayer Tamaneɣt ɣef termeggiyin yemgerraden gar-asent taylit d ussetti n tehyufin, am wakken ay tettwaḍḍef tesmekta meɣɣren n lkif yettwasekkren d yemrigen imellalen ɣef wakken ay d-yenna, ass n ssebt, yiwen n welɣu n Tmehla Tamatut n Tɣellist Taɣelnawt.
« Deg ukatar n yimenɣi mgal tejrimt, gan yiɣallen n temsulta n tɣellist n Lezzayer, seg melmi kan, kra n temhal n unadi deg yegmamen yemgerraden n tmaneɣt, d tid ay yessawḍen ɣer wabbaẓ n 115 n yemdanen imeckuken ɣef lǧal n termeggiyin yemgerraden gar-asent taylit d ussetti n tehyufin d wawway n yemrigen yettwagedlen, am wakken ay d-ttwaleqḍent 200 n tɛeqqacin n leɛqel d tesmekta d taxatart n lkif yettwasekkren d yemrigen imellalen », ɣef wakken ay d-tenna teɣbalut-a.
Seg yidis niḍen, mi d-uwḍent telɣa ɣer temsulta taɣedmant n Wehṛan, fettcen yiferdisen n temsulta-a 2 n yexxamen n yemdanen imeckuken ay yettekkan deg temsal yeqqnen ɣer ussetti n tehyufin, yernu d aya ay yessawḍen ɣer wabbaẓ n yemdanen-a, alqaḍ n 32 n tɛeqqacin n leɛqel, tiblaḍin n lkif yettwasekkren, d tesmekta n uɣebbar amellal (tiṛuyint), ɣef wakken ay d-yenna welɣu n Tmehla Tamatut n Tɣellist Taɣelnawt.
Deg Mɛeskeṛ, gan yiferdisen n temsulta taɣedmant « tuḍḍfa yelhan » mi ssawḍen ad abẓen sin n yemsettiyen n tehyufin yernu leqḍen-d 335 n yegṛamen n lkif yettwasekren, ɣef wakken ay d-yettwabder.
Deg yiwet n tenqiḍt n ussefqed ay yellan deg tlemmast n temdint n Mɛeskeṛ, ubẓen yemsulta yiwen n wemdan ameckuk ay yellan la inehheṛ amsedday aydeg ay d-yuwey 335 n yegṛamen n lkif yettwasekkren.
Mi tkemmel tsestant, ssawḍen yiferdisen n temsulta ad fettcen axxam n yiwen n umeckuk aydeg ay ufan 48 n tɛeqqacin n yisafaren n leɛqel.
Dima deg wenrar-a, mi d-uwḍent telɣa ɣer yiɣallen n temsulta taɣedmant n Leblida ɣef « yiwen n wemdan ay yettekkan deg ussetti n yisafaren n leɛqel deg tlemmast n temdint n Wlad Iɛic », ddan yemsulta dindin ɣer wemkan-nni, ubẓen amdan-nni yernu leqḍen-d 2.520 n tɛeqqacin n leɛqel, ɣef wakken ay d-yenna welɣu-a ay d-yernan dakken imdanen ay yettekkan deg temsalt-a ttwaḥebsen lḥebs uɛḍil.
kab_Latn kab_Latn kab_Latn kab_Latn kab_Latn kab_Latn kab_Latn